یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی بیر میلیون 22 مینی کئچیب. ویروسا یولوخان‌لارین سایی 34 میلیون 402 مینی، انفکسیوندان معالیجه اولونا‌راق ساغالان اینسان‌لارین سایی ایسه 25 میلیون 590 مینی کئچیب.
ایتالیا-دا سون 24 ساعات عرضینده یئنی نوع کروناویروس سببیله 24 نفر اؤلوب. بونونلا دا اؤلکه‌ده اینسان ایتکیسی 35 مین 918-ا یوکسلیب. 2 مین 548 یئنی یولوخما فاکتی ایله "کووید-19" انفکسیونونون یولوخدوغو اینسان سایی 317 مین 409 اولوب. یولوخما سایی‌نین 29 آوریل دن بو یانا ایلک دفعه 2 میندن چوخ اولدوغو اؤلکه‌ده باش ناظیر جوزپه کونته دونن 15 اوکتبردا باشا چاتا‌جاق "کووید-19"لا باغلی فوق العاده وضعیتی 31 نوامبر 2021-جی ایل تاریخیندک اوزادیلماسی اوچون پارلامئنتین تصدیقینه تقدیم ائده‌جک‌لرینی بیلدیریب.
فرانسا-دا اپیدمی سببیله سون 24 ساعات عرضینده 63 نفر اؤلوب، بونونلا دا اؤلکه‌ده حیات ایتکی‌سی 32 مین 19-ا  یوکسلیب. ویروسا یولوخان‌لارین سایی 13 مین 970 آرتا‌راق 577 مین 505 نفره چاتیب. ساغلیق ناظیری اولیویر وران ویروسون آرتیق هر قروپ یاش اوچون تهلوکه‌لی اولدوغونو خبردار ائده‌رک، اپیدمی ده وضعیتین پیسلشدیگی و ساغلیق سیستمی‌نین ریسک آلتیندا اولدوغو بیر مرحله‌ده اولدوغونو سؤیله‌ییب.
وران پایتاخت پاریس و اطرافیندا "ماکسیموم آلارم" سویه‌سینه کئچیله بیله جگینی سؤیله‌ییب.
98 مین 822 اینسان ایتکیسی و 6 میلیون 323 مین 247 یولوخما فاکتی‌نین قئیده آلیندیغی هیندوستان-دا ویروسلا علاقه‌لی اؤلوم‌لرین سایی هر کئچن آی آرتیب.
گونده‌لیک اؤلوم سایی 1 سپتامبردان بری میندن چوخ اولان هیندوستان 3 سپتامبردان بری دونیادا گونده‌لیک اؤلوم سایی‌نین ان یوکسک اولدوغو اؤلکه‌یه چئوریلیب.
